
Uznesenie Okresný súd Lučenec vo veci starostlivosti o maloleté deti: A. B., nar. XX.XX.XXXX, C. B., nar. XX.XX.XXXX, D. B., nar. XX.XX.XXXX, E. B., nar. XX.XX.XXXX, všetky maloleté deti trvale bytom: F. G., 984 01 Lučenec, maloletá A. toho času bytom ako otec: H. I., XXX XX G., maloletý C., maloletá D. a maloletá E. toho času bytom ako matka: A. J. E., D. XX, XXX XX K. K., zast. Úradom práce, sociálnych vecí a rodiny Veľký Krtíš ako kolíznym opatrovníkom, deti rodičov: matka E. D., nar. XX.XX.XXXX, trvale bytom: F. G., XXX XX G., toho času bytom: A. J. E., D. XX, XXX XX K. K., štátna občianka SR a otec L. B., nar. XX.XX.XXXX, trvale bytom: H. I.. XXXX/X, XXX XX G., toho času bytom: H. I., XXX XX G., štátny občan SR, o návrhu Úradu práce, sociálnych vecí a rodiny Lučenec o nariadenie neodkladného opatrenia a návrh o nariadenie výchovného opatrenia, takto rozhodol: Súd n a r i a ď u j e neodkladné opatrenie v tomto znení: Súd d o č a s n e o d n í m a maloleté deti A. B., nar. XX.XX.XXXX, C. B., nar. XX.XX.XXXX, D. B., nar. XX.XX.XXXX, E. B., nar. XX.XX.XXXX z osobnej starostlivosti rodičov, matky E. D., nar. XX.XX.XXXX a otca L. B., nar. XX.XX.XXXX a d o č a s n e z v e r u j e maloleté deti do starostlivosti Centra pre deti a rodiny Rimavská Sobota, Cukrovarská 127/17, 979 01 Rimavská Sobota. Matka E. D., nar. XX.XX.XXXX a otec L. B., nar. XX.XX.XXXX sú p o v i n n í odovzdať maloleté deti A. B., nar. XX.XX.XXXX, C. B., nar. XX.XX.XXXX, D. B., nar. XX.XX.XXXX, E. B., nar. XX.XX.XXXX do starostlivosti Centra pre deti a rodiny Rimavská Sobota, Cukrovarská 127/17, 979 01 Rimavská Sobota, za súčinnosti Úradu práce, sociálnych vecí a rodiny Lučenec. Neodkladné opatrenie bude trvať do právoplatného skončenia konania vo veci samej vedenej pod č.k. 5P/60/2026. odôvodnenie: 1. Úrad práce, sociálnych vecí a rodiny Lučenec (ďalej len „úrad“) sa svojím návrhom o nariadenie neodkladného opatrenia doručeným na Okresný súd Lučenec (ďalej len „tunajší súd“) dňa 07.08.2026 domáhal, aby súd uložil povinnosť matke E. D., nar. XX.XX.XXXX a otcovi L. B., nar. XX.XX.XXXX za súčinnosti s ÚPSVaR Lučenec, aby odovzdali maloleté deti A. B., nar. XX.XX.XXXX, C. B., nar. XX.XX.XXXX, D. B., nar. XX.XX.XXXX, E. B., nar. XX.XX.XXXX, do dočasnej starostlivosti Centra pre deti a rodiny Rimavská Sobota, Cukrovarská 127/17, 979 01 Rimavská Sobota, (ďalej len „ CDR Rimavská Sobota“).
Následne, na základe vykonaného dokazovania úrad navrhuje, aby tunajší súd rozhodol vo veci samej v zmysle § 37 ods. 3 písm. b) zákona č. 36/2005 Z. z. o rodine a o zmene a doplnení niektorých zákonov v znení neskorších predpisov – zabezpečenia odbornej pomoci maloletým deťom alebo zabezpečenia úpravy rodinných a sociálnych pomerov maloletých detí pobyt v zariadení najdlhšie na šesť mesiacov. 2. Úrad svoj návrh odôvodnil tým, že rodinu eviduje od februára 2025 na základe oznámenia zo základnej školy o zanedbávaní povinnej školskej dochádzky maloletej A. B. z dôvodu neskorých príchodov maloletej do školy. Sociálnym šetrením úrad zistil, že rodičia nemajú stále bývanie a bývajú aj s maloletými deťmi u príbuzných a známych. Rodičom bolo odporučené, aby sa zaevidovali na úrade práce a bola im poskytnutá pomoc pri hľadaní vhodného bývania. Otcovi bol dohodnutý termín a poskytnutý kontakt na pracovníka Občianskeho združenia TRETIA VLNA, kde sa však otec nedostavil. Rodičia sa nezaevidovali ani na úrade práce. Obaja rodičia sú nezamestnaní. Matka s dôvodu tehotenstva, neukončila strednú školu a má ukončenú základnú školu a so štyrmi maloletými deťmi bola na rodičovskej dovolenke. Otec na prípadovej konferencii uviedol, že desať rokov nepracoval a vykonával občasné brigádnické práce. Rodina si v októbri 2025 našla bývanie v útulku Občianske združenie za Dôstojný život v Lučenci. Oznámenia o neskorých príchodoch a z tohto dôvodu vymeškaných neospravedlnených hodinách však pokračovali ďalej. V útulku mala rodina zabezpečené bývanie v jednej izbe a kuchyňa so sociálnym zariadením boli spoločné s ostatnými klientami útulku. Podľa oznámení zariadenia rodičia opakovane porušovali pravidlá zariadenia, nedodržiavali hygienu v izbe a spoločných priestoroch. Rodičia ponechali maloleté deti osamote a bez dozoru dospelej osoby a zatvorené v izbe. Počas sociálneho šetrenia sociálny pracovník zariadenia úrad informoval, že rodičia neviedli k hygienickým návykom ani svoje maloleté deti, ktoré ,,ocikávali“ sociálne zariadenie a v čase keď boli maloleté deti zavreté na izbe tak tie vykonávali potrebu do hrnca. Medzi rodičmi dochádzalo k častým hádkam a k fyzickým útokom otca na matku. V čase sociálneho šetrenia v zariadení bola hygiena na veľmi nízkej úrovni, matrace v posteliach boli pocikané, na podlahe boli rozhádzané zvyšky jedla, hračky, oblečenie a na stole sa nachádzali nedojedené zvyšky polievky – wifonky. Rodičia boli predvolaní na úrad na predvolanie sa však nedostavili. Vzhľadom na opakujúcu sa situáciu v zariadení sa rodina musela 09.12.2025 odsťahovať. Počas telefonického rozhovoru otec úrad informoval, že rodina sa sťahuje k starému otcovi L. B. do Maďarska, čo sa však po zisteniach úradu nezakladalo na pravde. Matka E. D. počas pohovoru na úrade 15.12.2025 uviedla, že bývala s maloletou D. u svojej matky M. D. na ubytovni vo Vígľaši a sťahuje sa k svojej kamarátke F. K. na H. I., G. a otec býva s maloletou A., C. a E. u svojej sestry na adrese H. I., G.. Úrad vykonal pohovor so starou matkou maloletých detí M. D., ktorá uviedla, že L. B. jej dcéru E. bije. Pani D. bývala s rodičmi v spoločnej domácnosti približne šesť rokov a aj v tom čase sa často hádali, bili a robili problémy a z tohto dôvodu sa museli odsťahovať a prišli tak o bývanie. Uviedla ďalej, že rodine stále finančne pomáha, platí poplatky za školu, kupuje potraviny, oblečenie, v lete platila letný tábor pre deti a platila aj za nájom v útulku. Snažila sa dcére pomôcť a niekoľkokrát podala oznámenie na políciu z dôvodu fyzických útokov otca na matku, ale dcéra všetko poprela. Úrad vzhľadom na zistené nedostatočné rodičovské zručnosti na základe odporúčania Sociálnoprávnej ochrany detí a sociálnej kurately a súhlasu rodičov vykonal opatrenie pobytovou formou v zariadení CDR R. Sobota – domček so zameraním na posilnenie rodičovských zručností, úpravy vzťahu medzi matkou a maloletými deťmi a finančnej gramotnosti. Otcovi týmto opatrením bolo umožnené nájsť vhodnú prácu a bývanie. Matka maloletých detí sa zo začiatku snažila riadiť odporúčaniami sociálnych pracovníkov zariadenia a spolupracovala. Po čase však začali problémy s dodržiavaním hygieny a pravidiel zariadenia. Matka sa maloletým deťom nedostatočne venovala, neusmerňovala ich správanie a nezvládala nastolenie denného režimu u detí. Na základe informácii sociálnych pracovníkov zariadenia zo zariadenia utekala a nechala maloleté deti samé. Dôvodom útekov malo byť stretnutie s otcom, čo však otec poprel. Matka uviedla, že ho ľúbi a má obavu, že niekoho má. Matke bolo odporučené absolvovať sedenia so psychológom s čím súhlasila, avšak nevyužila. Otec rodinu v zariadení navštevoval každý deň. Vzhľadom na opakujúce sa nerešpektovanie pravidiel a ich hrubé porušenie musela matka s maloletými deťmi odísť 23.02.2026. Otec si za uvedené obdobie prácu nenašiel a ani nezabezpečil rodine vhodné bývanie.
Na základe pomoci sociálnych pracovníkov sa matke a maloletým deťom podarilo nájsť bývanie v útulku A. J. E. E. K. K., kde nastúpili dňa 23.02.2026. V uvedenom zariadení sa však správanie rodičov nezmenilo, matka nerešpektuje pravidlá zariadenia, maloleté deti ponechávala v priestoroch zariadenia bez dozoru, zanedbáva hygienu, v izbe je neporiadok. Matka s maloletými deťmi odchádza skoro každý deň na dlhý čas zo zariadenia s uvedením, že ide za otcom do Lučenca a vracia sa niekedy v neskorých nočných hodinách. Sociálni pracovníci zariadenia majú podozrenie, že matka užíva drogy, lebo po návrate zvykne spať a ponecháva maloleté deti bez dozoru, často nahé a pracovníci ju nevedia zobudiť. Matku opakovane upozorňovali na nerešpektovanie pravidiel, ale k náprave nedošlo. Matka neinformuje Materskú školu o neprítomnosti maloletého C. v škôlke. Rodina sa z uvedených dôvodov musí zo zariadenia odsťahovať. Otec je stále nezamestnaný, nie je v evidencii úradu práce ako uchádzač o zamestnanie a nenašiel pre rodinu vhodné bývanie. Zobral si ku sebe maloletú A. a ako dôvod uviedol, že pre ňu nemali v zariadení miesto. Otec s maloletou býva toho času u svojej sestry na adrese H. I., G., kde na základe sociálneho šetrenia nemá vytvorené vhodné podmienky pre maloletú. Otec s maloletou a ďalšími členmi domácnosti prespávajú na gauči v obývacej izbe. Rodine dlhodobo pomáha stará matka pani M. D., ktorá zaplatila nájom aj v útulku v Lučenci a aj v zariadení v Banskej Bystrici a platí poplatky aj ďalšie poplatky za maloleté deti. Stará matka v telefonickom rozhovore dňa 05.03.2026 uviedla, že má podozrenie, že jej dcéra užíva návykové látky, ktoré jej nosí do zariadenia otec L. B.. Rodičia sú dlhodobo nezamestnaní, nehľadajú si prácu a nemajú finančné prostriedky, aby zabezpečili maloletým deťom vhodné bývanie a starostlivosť. Nemajú stále bývanie a aj keď mali bývanie v sociálnych zariadeniach nerešpektujú pravidlá, neudržiavajú hygienu opakovane aj napriek pomoci príbuzných a Úradu práce, sociálnych vecí a rodiny G. zlyhávajú v zabezpečovaní starostlivosti o maloleté deti. Nerešpektujú pravidlá, nespolupracujú s úradom, školou. Úrad má na základe informácie od príbuzných podozrenie na užívanie návykových látok rodičov. Úrad rodinu monitoruje a vykonáva v domácnosti rodičov opakovane sociálne šetrenia. Úrad na základe vyššie uvedených skutočností je toho názoru, že rodičia svojím nevhodným prístupom a súčasným spôsobom života ohrozujú zdravý fyzický, psychický a sociálny vývin maloletých detí, preto je aktuálne v starostlivosti rodičov ohrozený ich život a zdravie. Úrad k svojmu návrhu pripojil nasledovné listinné dôkazné prostriedky: Upozornenie klientov centra na porušenie vnútorného poriadku: bod. 5.) „ čistota“ a súčasne body: 5.1, 5.5 zo dňa 29.10.2025 vnútorného poriadku vydaného Občianskym združením „ Za dôstojný život“, Centrum pre občana a rodinu Útulok, Centrum pre deti a rodiny „ Margarétka“, Vajanského 71, 984 01 Lučenec pre prijímateľa sociálnej služby: E. D., nar. XX.XX.XXXX, L. B., nar. XX.XX.XXXX, spolu s maloletými deťmi: A. B., nar. XX.XX.XXXX, C. B., nar. XX.XX.XXXX, D. B., nar. XX.XX.XXXX, E. B., nar. XX.XX.XXXX; Upozornenie klientov centra na porušenie vnútorného poriadku: bod. 5.) „ čistota“ a súčasne body: 5.1, 5.5 zo dňa 01.12.2025 vnútorného poriadku vydaného Občianskym združením „ Za dôstojný život“, Centrum pre občana a rodinu Útulok, Centrum pre deti a rodiny „ Margarétka“, Vajanského 71, 984 01 Lučenec pre prijímateľa sociálnej služby: E. D., nar. XX.XX.XXXX, L. B., nar. XX.XX.XXXX, spolu s maloletými deťmi: A. B., nar. XX.XX.XXXX, C. B., nar. XX.XX.XXXX, D. B., nar. XX.XX.XXXX, E. B., nar. XX.XX.XXXX; Oznámenie o ukončení dobrovoľného pobytu v Centre pre deti a rodiny Rimavská Sobota zo dňa 24.02.2026 pre maloleté deti A. B., nar. XX.XX.XXXX, C. B., nar. XX.XX.XXXX, D. B., nar. XX.XX.XXXX, E. B., nar. XX.XX.XXXX; rodné listy maloletých detí; Písomný súhlas Centra pre deti a rodiny Rimavská Sobota, Cukrovarská 127/17, 979 01 Rimavská Sobota s prijatím detí do CDR Rimavská Sobota zo dňa 02.04.2026. Z písomného súhlasu Centra pre deti a rodiny Rimavská Sobota, Cukrovarská 127/17, 979 01 Rimavská Sobota zo dňa 02.04.2026 vyplýva, že súhlasí s prijatím maloletých detí do zariadenia. 3. Podľa § 324 ods. 1 zákona č. 160/2015 Z. z. Civilný sporový poriadok (ďalej len „CSP“), pred začatím konania, počas konania a po jeho skončení súd môže na návrh nariadiť neodkladné opatrenie.
4. Podľa § 325 ods. 1 CSP, neodkladné opatrenie môže súd nariadiť, ak je potrebné bezodkladne upraviť pomery, alebo ak je obava, že exekúcia bude ohrozená. 5. Podľa § 328 ods. 1 CSP, ak súd nepostupoval podľa § 327, nariadi neodkladné opatrenie, ak sú splnené podmienky podľa § 325 ods. 1, inak návrh na nariadenie neodkladné opatrenia zamietne. 6. Podľa § 329 ods. 1, 2 veta prvá CSP, súd môže rozhodnúť o návrhu na nariadenie neodkladného opatrenia aj bez výsluchu a vyjadrenia strán a bez nariadenia pojednávania. Pre neodkladné opatrenie je rozhodujúci stav v čase vydania uznesenia súdu prvej inštancie. 7. Podľa § 367 ods. 1, 2 zákona č. 161/2015 Z. z. Civilný mimosporový poriadok (ďalej len „CMP“), neodkladným opatrením môže súd nariadiť, aby ten, kto má maloletého pri seba, maloletého odovzdal do starostlivosti toho, koho označí súd, alebo do striedavej osobnej starostlivosti. Ak súd neodkladným opatrením nariadi odovzdanie maloletého do starostlivosti zariadenia na výkon rozhodnutia súdu, určí zároveň čas trvania neodkladného opatrenia, a to najdlhšie na šesť mesiacov. 8. Podľa § 37 ods. 3 písm. b/ Zákona č. 36/2005 Z.z. o rodine, ak je to potrebné v záujme maloletého dieťaťa a ak výchovné opatrenia uvedené v odseku 2 neviedli k náprave, súd dočasne odníme maloleté dieťa z osobnej starostlivosti rodičov aj proti ich vôli, osôb, ktorým bolo maloleté dieťa zverené do náhradnej starostlivosti podľa § 45 alebo § 48, budúcich osvojiteľov, ktorým bolo maloleté dieťa zverené do starostlivosti podľa § 103, osvojiteľov alebo poručníka, ktorý sa o maloleté dieťa osobne stará, a nariadi maloletému dieťaťu na účely zabezpečenia odbornej pomoci maloletému dieťaťu alebo zabezpečenia úpravy rodinných a sociálnych pomerov maloletého dieťaťa pobyt v zariadení najdlhšie na šesť mesiacov. 9. Podľa § 30 ods. 1 Zákona č. 305/2005 Z.z. o sociálnoprávnej ochrane detí a sociálnej kuratele, ak súd rozhodol o nariadení ústavnej starostlivosti, neodkladného opatrenia alebo o uložení ochrannej výchovy alebo výchovného opatrenia, orgán sociálnoprávnej ochrany detí a sociálnej kurately zabezpečuje v spolupráci s rodičmi dieťaťa alebo osobou, ktorá sa osobne stará o dieťa a zariadením, v ktorom sa vykonáva ústavná starostlivosť, ochranná výchova, neodkladné opatrenie alebo výchovné opatrenie, určeným v rozhodnutí súdu (ďalej len „zariadenie na výkon rozhodnutia súdu“), umiestnenie dieťaťa do tohto zariadenia. 10. Účelom neodkladných opatrení vo veciach maloletých je poskytnutie preventívnej ochrany ich právam a záujmom, ešte pred ich porušením, či ohrozením. Všeobecné zásady charakterizujúce inštitút neodkladného opatrenia sa vzťahujú aj na konanie vo veciach maloletých, v ktorom sú súdy povinné prioritne chrániť záujmy maloletých detí a prioritne poskytnúť zvýšenú ochranu ich právam. V konaní starostlivosti o maloleté dieťa je nariadenie neodkladného opatrenia na mieste, ak si to vyžaduje verejný záujem § 361 CMP, ak je potrebné nariadiť platiť výživné v nevyhnutnej miere, a aby ten, kto má maloletého pri sebe, maloletého odovzdal do starostlivosti toho, koho označí súd, alebo do striedavej osobnej starostlivosti § 367 ods. 1 CMP. Ustanovenie § 367 CMP odráža úpravu v mimosporových konaniach, v ktorých sa ponecháva širší priestor pre ingerenciu štátu a realizáciu verejnej moci pri poskytovaní právnej ochrany, a to z úradnej povinnosti, s cieľom ochrany práv účastníkov pri súčasnom presadzovaní verejného záujmu, ak si to vyžaduje neodkladná ochrana práv a právom chránených záujmov. Pokiaľ ide o inštitút neodkladných opatrení treba uviesť, že neodkladné opatrenia sú neodkladnými predovšetkým v tom zmysle, že ich možno nariadiť aj pred začatím konania vo veci samej, sú prípustné aj počas konania, ako aj po jeho skončení podľa ust. § 324 ods.1 CSP. Z charakteru neodkladného opatrenia taktiež vyplýva, že pred jeho nariadením súd nemusí zistiť všetky skutočnosti, ktoré sú potrebné pre vydanie konečného rozhodnutia a pri zisťovaní nemusí byť vždy dodržaný formálny postup stanovený na dokazovanie. Vo všetkých veciach starostlivosti súdu o maloleté deti je prvoradý záujem maloletého dieťaťa. Podľa aktuálne platnej právnej úpravy neodkladné opatrenie môže nahradiť aj rozhodnutie vo veci samej. 11. Z obsahu spisu, predložených správ z úradu a listinných dôkazov má tunajší súd za preukázané, že rodičia maloletých detí sú dlhodobo nezamestnaní, nehľadajú si prácu a nemajú finančné prostriedky, aby zabezpečili maloletým deťom vhodné bývanie a starostlivosť. Nemajú stále bývanie a aj keď mali bývanie v sociálnych zariadeniach nerešpektujú pravidlá, neudržiavajú hygienu opakovane aj napriek pomoci príbuzných a Úradu práce, sociálnych vecí a rodiny G. zlyhávajú v zabezpečovaní starostlivosti o maloleté deti. Nerešpektujú pravidlá,
nespolupracujú s úradom, školou. Z návrhu o nariadenie neodkladného opatrenia tiež vyplýva podozrenie príbuzných na užívania návykových látok rodičov. Rodičia svojím nevhodným prístupom a súčasným spôsobom života ohrozujú zdravý fyzický, psychický a sociálny vývin maloletých detí, preto je aktuálne v starostlivosti rodičov ohrozený ich život a zdravie. 12. Na základe vyššie uvedených skutočností, tunajší súd dospel k záveru, že pre najlepší záujem maloletých detí a ich právo na zdravý fyzický a psychický vývin a poskytnúť zvýšenú ochranu ich právam a záujmom je potrebné, aby boli maloleté deti odňaté z osobnej starostlivosti svojich rodičov, nakoľko tu existuje obava a riziko ohrozenia zdravia a vývinu maloletých detí v ich prirodzenom rodinnom prostredí. Umiestnenie maloletých detí do zariadenia, kde im bude zabezpečená celodenná starostlivosť je v ich záujme. Z písomného súhlasu Centra pre deti a rodiny Rimavská Sobota, Cukrovarská 127/17, 979 01 Rimavská Sobota zo dňa 02.04.2026 vyplýva, že súhlasí s prijatím maloletých detí do zariadenia. 13. Keďže maloleté deti sa v čase rozhodovania súdu nachádzajú v starostlivosti rodičov, súd v zmysle ust. § 367 ods. 1 CMP rozhodol tak, že rodičia sú povinní odovzdať maloleté detí A. B., nar. XX.XX.XXXX, C. B., nar. XX.XX.XXXX, D. B., nar. XX.XX.XXXX, E. B., nar. XX.XX.XXXX do starostlivosti N. O. deti a rodiny Rimavská Sobota, Cukrovarská 127/17, 979 01 Rimavská Sobota, a to za súčinnosti Úradu práce, sociálnych vecí a rodiny Lučenec, v súlade s § 30 ods. 1 zákona č. 305/2005 Z.z. o sociálnoprávnej ochrane detí a o sociálnej kuratele. 14. V súlade s § 330 ods. 1 CSP súd rozhodol o tom, že neodkladné opatrenie bude trvať len po určený čas, a to do právoplatného rozhodnutia súdu vo veci samej, t. j. do rozhodnutia vo veci o nariadenie výchovného opatrenia nad výchovou maloletých detí. Poučenie: Proti tomuto uzneseniu j e p r í p u s t n é odvolanie v lehote 15 dní odo dňa jeho doručenia na Krajský súd v Žiline cestou Okresného súdu Lučenec, A. P. XX, XXX XX G., a to písomne. Toto uznesenie je vykonateľné jeho vyhotovením. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci. Podľa § 359 CSP, odvolanie môže podať strana, v ktorej neprospech bolo rozhodnutie vydané. Podľa § 364 CSP, rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolania. Podľa § 62 ods. 1, 2 CMP, odvolanie je možné odôvodniť aj tým, že súd prvej inštancie nesprávne alebo neúplne zistil skutočný stav veci. Odvolacie dôvody možno meniť a dopĺňať až do rozhodnutia o odvolaní. Podľa § 63 CMP, v odvolacom konaní možno uvádzať nové skutkové tvrdenia a predkladať nové dôkazné návrhy. Podľa § 64 CMP, zmena návrhu na začatie konania je v odvolacom konaní prípustná.
Podľa § 65 CMP, odvolací súd nie je viazaný rozsahom odvolania vo veciach, v ktorých možno začať konanie aj bez návrhu. Podľa § 66 CMP, odvolací súd nie je odvolacími dôvodmi viazaný. Podľa § 67 CMP, na vady konania pred súdom prvej inštancie prihliada odvolací súd, len ak mali za následok nesprávne rozhodnutie vo veci. Podľa § 367 ods. 4 CMP, uznesenie o nariadení neodkladného opatrenia je vykonateľné vyhlásením; ak sa nevyhlasuje, je vykonateľné, len čo bolo vyhotovené. Ak účastník konania nesplní povinnosť, ktorú mu ukladá vykonateľné rozhodnutie, oprávnený účastník môže podať návrh na súdny výkon rozhodnutia alebo na exekúciu podľa osobitného predpisu.

Zdroj: KAUZIS.SK – https://www.kauzis.sk/judikatura/r/ECLI:SK:OSLC:2026:6626201580.2 (dáta aktuálne k 10. 11. 2026). Záväzné je znenie zverejnené súdom.




